पेडणेः केरी-तेरेखोल पंचायत मंडळाची सरपंच सुलक्षा संजय तळकार हिचे आड चार पंच वांगड्यांनी पेडणेच्या गट विकास अधकाऱ्यांक शुक्राराक अविस्वास थारावाची नोटीस दिल्या.
 हे नोटिशीचेर उपसरपंच प्रशांत नार्वेकार, पीटर फर्नांडीस, दर्शना दत्ताराम नायक, धरती सिद्धार्थ नागोजी हांच्यो सयो आसात. पंच वांगड्यांक विस्वांत घेना तशेंच बेकायदेशीर कामाक जल दिता अशे आरोप नोटिशींत केल्यात. सात पंच वांगड्यांचे हे पंचायतीन चार पंच सरपंचा आड गेल्ल्यान मांद्रेचो आमदार जीत आरोलकार हांका हो धपको अशें समजतात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 